অদ্ভুত কাণ্ড! অনেকেই ভবিষ্যদ্বাণী করছেন, ২০১৮ সালে বিশ্বকাপ ফুটবলে চ্যাম্পিয়ন হবে ক্রোয়েশিয়া। বিশ্বের ফুটবল খেলা দেশগুলির মধ্যে ফ্রান্স ৭ নম্বরে। তার বিরুদ্ধে ৩৩ নম্বরে থাকা ক্রোয়েশিয়া কী ভাবে চ্যাম্পিয়ন হবে?
ফুটবলীয় যুক্তি ছাড়াও, সোশ্যাল মিডিয়ায় ঘুরে বেড়াচ্ছে একটি ফর্মুলা। ১৯৫৮ সাল থেকে প্রতি ২০ বছর অন্তর বিশ্বকাপের ফাইনালে একটি অদ্ভুত ঘটনা ঘটে।
২০১৮ সাল থেকে ২০ বছর করে পিছনের দিকে গেলে দেখা যাচ্ছে  বিশ্বকাপ চ্যাম্পিয়ন হয়েছে নতুন কোনও দল। প্রথমবার।

এই বিষয়ে অন্যান্য খবর

নেমার লোক হাসাচ্ছে! ব্রাজিলীয় তারকাকে তীব্র আক্রমণ কিংবদন্তির
এবেলা.ইন-এর খবরের জের! কিংবদন্তি পুত্রকে ইউরোপে আনার উদ্যোগ


১৯৯৮ সালে চ্যাম্পিয়ন হয়েছিল ফ্রান্স। তারা ব্রাজিলকে ৩-০ গোলে হারিয়ে প্রথম বার বিশ্ব চ্যাম্পিয়ন হয়। ১৯৭৮ সালে চ্যাম্পিয়ন হয়ে প্রথম বিশ্বকাপ জয়ের স্বাদ পেয়েছিল আর্জেন্টিনা। তারা হল্যান্ডকে ৩-১ গোলে হারায়। ১৯৫৮ সালে প্রথম বিশ্ব চ্যাম্পিয়ন হয়েছিল ব্রাজিল। তারা সুইডেনকে ৫-২ গোলে হারিয়ে জয়ী হয়।
সেই হিসেবে ধরা হচ্ছে ক্রোয়েশিয়াও ২০১৮ সালে যেভাবে ফেভারিটদের ধরাশায়ী করে ফাইনালে পৌঁছেছে, তাতে তারা এবার বিশ্ব চ্যাম্পিয়ন হয়ে যাবে।  
তবে এই ফর্মুলা যে বিশ্বকাপের শুরু থেকেই চলে আসছে তা কিন্তু নয়। ১৯৫৮-র ঠিক ২০ বছর আগে ১৯৩৮ সালের ইতালি চ্যাম্পিয়ন হয়েছিল। তবে প্রথম বার নয়। তার ঠিক আগের ১৯৩৪ সালের বিশ্বকাপেই প্রথমবার বিশ্বকাপ জয় করে ইতালি।
ফলে এই তত্ত্বের কোনও বৈজ্ঞানিক ভিত্তি নেই। পুরোটাই কাকতালীয়। ফাইনাল ম্যাচের দিন যে দল ভাল খেলবে ও বেশি গোল করবে, তারাই চ্যাম্পিয়ন হবে। এটাই যুক্তিগ্রাহ্য ‘ফর্মুলা’ হতে পারে।